ms ms ms en id ms ms eo eo id lt de id id id eo ms ms ms en id ms da en id sl eo ms ms it en en id km ms id id id id id ms eo ms id ms ms ms id en id ms id ms ms id en hu en id ms eo id en id id id km id id id id id id ms id ms ms id id id en id en id id sv en eo en ms en vi id ms ro ms id en id id en en en en en en en en en en ms ms id km en id ms ms id ms en ms ms eo eo id lt de id id id eo ms ms ms en id ms da en id sl eo ms
Sihat Secara Semulajadi - PEMULIHAN EKZEMA SECARA SEMULAJADI DAN HOLISTIK
THEBIOHEALER : PEMULIHAN EKZEMA SECARA SEMULAJADI DAN HOLISTIK
SEKSYEN 13, SHAH ALAM 40100
GERD, Stres dan Kesihatan Mental
STEM SEL MEMPERBAHARUI SEL ANDA
Stem sel merupakan sel induk yang mampu bertukar (differentiate) kepada sel-sel yang pelbagai di dalam badan kita. Stem sel ada di mana-mana sahaja di dalam badan kita (ubiquitous). Sel kulit, rambut, kuku, otot dan sel pada organ-organ dan sebagainya semuanya mempunyai stem sel masing-masing. Stem sel perlu untuk memperbaharui sel-sel yang mati setiap hari.
Stem sel pada lapisan bawah kulit
Stem sel pada stroma tulang
Stem sel pada rambut
​    Kemampuan bertukar diukur melalui kebolehupayaan atau potensi stem sel tersebut. Antaranya:​
Totipoten (Zigot dan Spora)
- Mampu berubah kepada mana-mana jenis sel yang lain termasuk sel bukan embrionik
2.   Pluripoten (Sel Embrio)
​          - Mampu berubah kepada semua sel embrionik germ line : ektodem, mesoderm dan endoderm.
3.   Multipoten ( Stem sel dewasa, Stem sel tali pusat)
- Kebolehupayaan untuk berubah terhad.
4.   Unipoten ( Stem sel darah)
- Hanya berubah kepada satu jenis keturunan sel sahaja.
Stem Sel mampu menggantikan tisu yang rosak dengan yang baru. Stem sel darah seperti platelet rich plasma (PRP) dengan potensi unipoten menjana salur darah baru bagi membolehkan faktor tumbesaran (growth factor), antioksida,nutrisi penting sampai ke kawasan yang rosak. Beberapa faktor memainkan peranan dalam penggantian sel. Antaranya:
1.Stem sel: sel induk yang berubah kepada sel yang ingin diganti
2. Molekul Isyarat( cell signaling molecule): memberi signal pada sel untuk memperbaiki. Tanpanya stem sel akan membaiki paru-paru, hati, buah pinggang atau organ-organ lain yang lebih banyak kerosakan.
3. Perancah(Scaffold): memberi persekitaran sesuai bagi stem sel untuk berubah mengikut acuan yang diingini
Terdapat banyak potensi bidang regeneratif yang masih di tahap bayi dalam dunia perubatan moden. Terdapat banyak kajian-kajian baru yang mengkaji potensi penyembuhan bagi penyakit-penyakit kronik antaranya:
Masalah-masalah Ortopedik : sendi, tulang, otot dll.
Kegagalan fungsi organ seperti pancreas, buah pinggang, hati, paru-paru dll.
Rawatan kulit : Ekzema, psoriasis dll.
Bidang kecantikan : Mengurangkan kedutan, mengembalikan seri wajah, mengisi rongga cekung (volumisation) dll.
Pendek kata banyak masalah kesihatan mempunyai potensi rawatan menggunakan terapi sel ini terutamanya melalui transplan menggunakan stem sel badan sendiri (autologous) yang mana risikonya kurang dan diterima lebih baik oleh badan sendiri.Tidak mustahil tidak lama lagi kita mampu menjana kembali organ yang rosak!
mengkultur telinga dari sel induk?
​Isu dan Kontroversi Stem Sel
Namun begitu  terdapat banyak juga kontroversi penggunaan terapi sel ini antaranya:
Stem sel tidak dapat disimpan dalam pakej komersial kebiasaan. Ia perlu dimasukkan ke dalam tiub khas cryo dan disejuk beku menggunakan cecair nitrogen di dalam cryo tank (-198oc).
Kebanyakan produk stem sel di pasaran tidak mengandungi sel hidup dan cuma mengandungi “growth factor” ataupun bahan-bahan tidak berkaitan stem sel.
Stem sel tumbuhan mahupun haiwan tidak dapat diterima badan. Badan akan menganggap stem sel spesis berbeza sebagai bahan asing dan imuniti badan akan menyerangnya. Malah transplan organ dari ahli keluarga pun memerlukan ubatan seumur hidup mengurangkan imuniti badan untuk mengurangkan risiko penolakan organ.
Dakwaan kesihatan yang berlebihan
Secara asasnya Malaysia belum mengiktiraf mana-mana terapi sel kecuali yang dijalankan untuk penyelidikan.
Terdapat banyak tuntutan perubatan yang dibuat secara berlebihan bahawa stem sel yang ditawarkan boleh merawat segala jenis penyakit. Hakikatnya terapi sel masih baru dan masih banyak kajian yang dijalankan belum terbukti secara saintifik dan mendapat kelulusan pihak berwajib.
Prosedur rawatan dan persekitaran kondusif dan selamat
Prosedur dan persekitaran steril amat penting bagi memastikan transplant sel berjaya dan selamat bagi penerima.
Stem sel penyebab kanser
Satu ketika dulu kajian stem sel embrionik (ESC) mendapat kritikan hebat dari segi etika penggunaannya. Malah paling merisaukan para saintis ialah risiko tinggi stem sel jenis embrionik berubah menjadi sel kanser dan risiko stem sel meransang stem sel kanser (CSC)
Tumpuan kemudiannya beralih kepada stem sel dewasa yang sangat kurang risiko transformasi kepada sel kanser dan sumbernya yang senang didapati di mana-mana bahagian tubuh manusia.
​       Kesimpulannya terapi regeneratif mempunya potensi yang sangat besar dalam perawatan pesakit yang gagal dalam rawatan konvensional terutamanya dalam rawatan penyakit-penyakit kronik. Ia membuka lembaran baru dalam mendalami bidang-bidang lain seperti nutrigenomik, epigenetic dan juga pengkulturan sel. Namun begitu, aplikasi terapi regeneratif perlu diteliti secara mendalam dan mendapat nasihat doktor perubatan bertauliah yang pakar dalam bidang ini bagi mengelakkan terjadinya kejadian yang tidak diingini akibat komplikasi terapi ini.
Artikel kesihatan ini ditulis khusus kepada mereka yang inginkan perubahan positif kepada kesihatan diri dan keluarga. Semoga bermanfaat.
© COPYRIGHT 2015. ALL RIGHTS RESERVED.
GERD, Stres dan Kesihatan Mental
Protokol Pemakanan Redoxamin >
Makluman dan Pemberitahuan >